(გამოქვეყნებულია საქართველოს

პარლამენტის უწყებანი

1996 წელი - N29-30/5)

**საქართველოს კანონი**

**საქართველოს ენერგეტიკის რეაბილიტაციისათვის**

**სახელმწიფოებრივი ხელშეწყობის ზოგიერთი**

**ღონისძიებების თაობაზე**

 საქართველოს ენერგეტიკის სარეაბილიტაციო პროექტის ფარგლებში განხორციელებული ოპერაციებისა და სამუშაოების დაბეგვრის მოწესრიგების მიზნით საქართველოს პარლამენტი ადგენს:

 1. გერმანიის ფედერაციული რესპუბლიკისა და საქართველოს მთავრობას შორის სამთავრობათშორისო ფინანსური თანამშრომლობის შესახებ ხელშეკრულების საფუძველზე "კრედიტანშალტ ფიურ ვიდერაუშბასთან" 1996 წლის 16 იანვარს 13,0 მილიონ გერმანულ მარკაზე, 1996 წლის 26 ივლისს 10,0 მილიონ და 40,0 მილიონ გერმანულ მარკაზე,აგრეთვე ევროპის რეკონსტრუქციისა და განვითარების ბანკთან 1994 წლის დეკემბერში 18,1 მილიონ აშშ დოლარზე გაფორმებულ საკრედიტო ხელშეკრულებებით გათვალისწინებული საქართველოს ენერგეტიკის რეაბილიტაციის პროექტის ფარგლებში (სტუქტურისა და მოცულობის გათვალისწინებით) ამ ხელშეკრულებების მოქმედების მთელი ვადის განმავლობაში გათავისუფლდეს:

 ა) იმპორტული მასალები, ნახევარფაბრიკატები და მოწყობილობა - დანადგარები საბაჟო და დამატებული ღირებულების გადასახადებისაგან;

 ბ) შესრულებული სამუშაოები - დამატებული ღირებულების გადასახადისაგან.

 2. ეს კანონი ამოქმედდეს გამოქვეყნებისთანავე. "კრედიტანშალტ ფიურ ვიდერაუშბასთან" 1996 წლის 26 ივლისს გაფორმებული ხელშეკრულებების მიმართ კანონი ამოქმედდეს ამ ხელშეკრულებების საქართველოს პარლამენტში

რატიფიცირებისთანავე.

 საქართველოს პრეზიდენტი ***ედუარდ შევარდნაძე***

 თბილისი,

 1996 წლის 12 ნოემბერი.

 N 481 -I ს